stanford-oval/wikipedia huggingface dataset:
מדרשת לינדנבאום
תוכניות לימוד וצוות המדרשה

במדרשה מתקיימות תוכנית לבנות מישראל ותוכנית לבנות מחו"ל. תוכנית הדגל של המדרשה היא תוכנית "הדס" המשלבת לימודים במדרשה עם שירות צבאי מלא. הבנות לומדות שנה לפחות במדרשה בתנאי פנימייה ואחר כך מתגייסות לצה"ל, בעיקר לשירות בחילות החינוך, המודיעין או האוויר.
במדרשה ישנן גם תוכניות לנשים אחרי שירות לאומי או צבאי. תוכנית אחת היא תוכנית ברוריה המיועדת לנשים מיד לאחר השירות ולפני הלימודים האקדמאים או תוך כדי אותם לימודים. בתוכנית השנייה, המכון למנהיגות הלכתית, לומדות המשתתפות גמרא והלכה באינטנסטיבות במשך חמש שנים, ונבחנות במבחנים המקבילים למבחני ההסמכה לרבנות של הרבנות הראשית.
התוכנית לבנות חו"ל היא מהוותיקות שבמדרשות בישראל. בתוכנית מושם דגש על לימודי גמרא והלכה בצד לימוד תנ"ך ומחשבת ישראל. התוכנית שמה דגש על חינוך ציוני. בנות חו"ל מגיעות לשנת לימודים בארץ, חלקן נשארות לשנת לימוד שנייה ומיעוטן עולות לארץ מיד או בתום לימודיהן האקדמיים בחו"ל. התוכנית כוללת בעיקר בנות מאמריקה הלטינית (בתוכנית מיוחדת שנקראת "אמל"ט") ומאמריקה הצפונית.
הרב שלמה בראון הוא ראש תוכנית חו"ל, הרבנית נעמי ברמן ראש בית המדרש של תוכנית חו"ל והרב אהד טהרלב הוא ראש התוכנית הישראלית. עד תשע"ח כיהנה הרבנית חנה גודינגר (דרייפוס) כראש בית המדרש. נכון ל-2025 משמשת הרבנית בילי רבינשטיין כראש בית המדרש. מלמדים במדרשה פרופ' הרב דניאל אפשטיין, הרב שוקי רייך, הרב ברוך גיגי (ראש ישיבת הר עציון), הרב אביה הכהן, הרב ד"ר דוד בן זזון, הרב חיים נבון ועוד.
רות נגה

| --- | --- |

רות נגה בכנס "קומיק-קון" בסן דייגו, יולי 2017
 לידה:  4 במאי 1981 (בת 43) אתיופיה אדיס אבבה, אתיופיה 
 מדינה:  אירלנד אירלנד
 תקופת הפעילות:  מ-2004
 מקום לימודים:  טריניטי קולג'  בית הספר הבריטי-אמריקאי למשחק 
 בן או בת זוג:  דומיניק קופר (2010–2016) 
 פרסים והוקרה:  מאה הנשים של אוקיי אפריקה (2017)  פרסי יאן צ'רלסון 
 פרופיל ב-IMDb
 
רות נגה, 2016
רות נגה (באנגלית: Ruth Negga; נולדה ב-7 בינואר 1982) היא שחקנית קולנוע, טלוויזיה ותיאטרון אירית. נגה זכתה להכרה כשחקנית בזכות תפקידיה בסדרות "סוכני S.H.I.E.L.D." ו"עברייני על" ובסרטים "וורקראפט: ההתחלה" ו"לאבינג". על משחקה בסרט "לאבינג" הייתה נגה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר.
ביוגרפיה

נגה נולדה באדיס אבבה, אתיופיה, בתם היחידה של נורה, אחות אירית, ושל ד"ר נגה, רופא אתיופי. בגיל חמש עברה עם משפחתה לאירלנד וגדלה בעיר לימריק שבמערב המדינה. היא איבדה את אביה כשהייתה בת שבע בעקבות תאונת דרכים.
בשנת 2004 סיימה נגה לימודי תואר ראשון בחוג לדרמה של טריניטי קולג'.
קריירה

נגה התפרסמה בבריטניה בשנת 2005 בזכות הופעות במספר סרטים בין היתר, "ארוחת בוקר על פלוטו" של ניל ג'ורדן.
היא ביססה את מעמדה כשחקנית טלוויזיה מוערכת ביותר בזכות תפקידים מוצלחים בסדרות "עברייני על", "אהבה/שנאה", "מדינה חשאית" ובזכות גילום דמותה של הזמרת שירלי באסי בסרט המבוסס על חייה.
בשנת 2013 נגה החלה להתפרסם לאחר ששיחקה בתפקיד המדענית ריינה בסדרת גיבורי העל "סוכני S.H.I.E.L.D.", כמו כן השתתפה שובר הקופות "מלחמת העולם Z" בתפקיד רופאה.
ב-2016 הופיעה בדרמה ההיסטורית "לאבינג" בתפקיד מילדרד אשתו האפרו אמריקאית של ריצ'רד לאבינג (ג'ואל אדגרטון). על משחקה המשכנע בסרט הועמדה נגה לפרס אוסקר לשחקנית הטובה ביותר. באותה שנה השתתפה בפנטזיה "וורקראפט: ההתחלה" בתפקיד טאריה, מלכת רוח הסערה.
בשנת 2021 שיחקה את התפקיד הראשי בסרט "חוצָה את הקו" (אנ'), בתפקיד אישה ממוצא אפריקאי בעלת עור בהיר, אשר מבצעת "מעבר", ומצליחה להזדהות כאדם לבן, בארצות הברית הגזענית של תחילת המאה  ה-20. הסרט היה מועמד לפרס באפט"א לסרט הבריטי הטוב ביותר.
בשנת 2022 שיחקה נגה בברודוויי במחזה "מקבת'" מאת ויליאם שייקספיר; ועל תפקידה קיבלה מועמדות לפרס טוני לשחקנית הטובה ביותר.
חיים אישיים

בשנת 2006, נגה הייתה מאורסת לשחקן האירי טייג מרפי, איתו הייתה בזוגיות מאז האוניברסיטה.
נגה הייתה במערכת יחסים עם השחקן דומיניק קופר החל משנת 2010. הם הכירו לראשונה בשנת 2009 בזמן ששיחקו יחד בעיבוד הבימתי של "פדרה". השניים חיו יחד בגבעת פרימרוז, לונדון. בני הזוג היו במערכת יחסים במשך שש שנים; עם זאת, נגה ציינה כי נדרשו שנים לעיתונות עד שנודע להם על הפרידה, שעליה דווח לראשונה באפריל 2018. נגה שיחקה בהמשך עם קופר בסדרה "פריצ'ר" של רשת AMC, שם גילמו זוג מאהבים, ואמרה שהם "החברים הכי טובים".
בשנת 2006 עברה להתגורר בלונדון, אנגליה, ובשנת 2020 עברה ללוס אנג'לס, קליפורניה.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2004 | Capital Letters | טאיו |  |
| 2005 | ארוחת בוקר על פלוטו (אנ') | צ'ארלי |  |
| 2005 | Isolation | מארי |  |
| 2006 | משחק אותה קובריק (אנ') | לוליטה | ללא קרדיט |
| 2012 | The Samaritan | איריס |  |
| 2013 | מלחמת העולם Z | רופאה |  |
| 2013 | ג'ימי: כולם לצידי (אנ') | איידה |  |
| 2014 | נובל (אנ') | ג'ואן |  |
| 2014 | Of Mind and Music | ג'סיקה |  |
| 2015 | Iona | איונה |  |
| 2016 | לאבינג (אנ') | מילדרד לאבינג (אנ') | מועמדת פרס אוסקר לשחקנית הטובה ביותר מועמדת פרס גלובוס הזהב לשחקנית הטובה ביותר - סרט דרמה מועמדת פרס אינדפנדנט ספיריט לשחקנית הטובה ביותר (אנ') מועמדת פרס באפט"א לכוכב העולה |
| 2016 | וורקראפט: ההתחלה | טאריה |  |
| 2017 | חג המולד של אנג'לה | אמא | דיבוב מועמדת פרס אמי לבידור בשעות היום פרס אמי להופעה יוצאת מן הכלל בתוכנית אנימציה (2019) |
| 2019 | אד אסטרה | הלן לנטוס |  |
| 2020 | משאלת חג המולד של אנג'לה | אמא | דיבוב |
|  | Poly Styrene: I Am a Cliché | פולי סטיירין (אנ') | דיבוב |
| 2021 | חוצָה את הקו (אנ') | קלייר בלו | פרס אינדפנדנט ספיריט לשחקנית המשנה הטובה ביותר (אנ')מועמדת פרס גלובוס הזהב לשחקנית המשנה הטובה ביותר - סרט קולנוע מועמדת פרס באפט"א לשחקנית הטובה ביותר בתפקיד משנה מועמדת פרס גילדת שחקני המסך לשחקנית המשנה הטובה ביותר (אנ') (2021) מועמדת פרס סטלייט לשחקנית המשנה הטובה ביותר בסרט קולנוע (אנ') |
| 2023 | נחמה מתוקה (אנ') | סופי |  |
| TBA | Monstrous Beauty | נל גווין |  |
| TBA | Night Boat to Tangier | סינת'יה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | Doctors | וונדה הריסון | פרק: "The Replacement" |
| 2004 | Love Is the Drug | ליסה שירין | 4 פרקים |
| 2008 | צדק פלילי | מלאני לויד | 5 פרקים |
| 2009 | Personal Affairs | דוריס "סיד" סידיקי | מיני-סדרה |
| 2010–2011 | Love/Hate | רוזי | 8 פרקים |
| 2010 | עברייני על | ניקי | 6 פרקים |
| 2010 | The Nativity | לאה | מיני-סדרה |
| 2010 | Five Daughters | רושל | מיני-סדרה |
| 2011 | Shirley | שירלי באסי | סרט טלוויזיה  של BBC Two |
| 2012 | מדינה סודית | אגנס אוונס | מיני-סדרה |
| 2013–2015, 2018 | סוכני S.H.I.E.L.D. | ריינה | תפקיד חוזר (עונות 2-1) תפקיד אורח (עונה 5); 18 פרקים |
| 2016–2019 | פריצ'ר | טוליפ או'האר | תפקיד ראשי (4 עונות); 43 פרקים גם מפיקה בפועל |
| 2024 | בחזקת חף מפשע | ברברה סאביץ' | מיני-סדרה עתידית של אפל TV פלוס |
הערות שוליים

| פרס סטלייט לשחקנית הטובה ביותר בסרט קולנוע |
| --- | --- | --- |
| דרמה (1996–2010, 2018–הווה) | פרנסס מקדורמנד (1996) ‏•‏‏ ג'ודי דנץ' (1997) ‏•‏‏ קייט בלאנשט (1998) ‏•‏‏ הילרי סוונק (1999) ‏•‏‏ אלן בורסטין (2000) ‏•‏‏ סיסי ספייסק (2001) ‏•‏‏ דיאן ליין (2002) ‏•‏‏ שרליז ת'רון (2003) ‏•‏‏ הילרי סוונק (2004) ‏•‏‏ פליסיטי האפמן (2005) ‏•‏‏ הלן מירן (2006) ‏•‏‏ מריון קוטיאר (2007) ‏•‏‏ אנג'לינה ג'ולי (2008) ‏•‏‏ שוהרה אע'דאשלו (2009) ‏•‏‏ נומי ראפאס (2010) ‏•‏‏ גלן קלוז (2018) ‏•‏‏ סקרלט ג'והנסון (2019) ‏•‏‏ פרנסס מקדורמנד (2020) ‏•‏‏ קריסטן סטיוארט (2021) ‏•‏‏ דניאל דדויילר (2022) ‏•‏‏ לילי גלדסטון (2023) ‏•‏‏ פרננדה טורס (2024) |  |
| מוזיקלי או קומדיה (1996–2010, 2018–הווה) | גווינת' פלטרו (1996) ‏•‏‏ הלן האנט (1997) ‏•‏‏ כריסטינה ריצ'י (1998) ‏•‏‏ ג'נט מק'תיר (1999) ‏•‏‏ רנה זלווגר (2000) ‏•‏‏ ניקול קידמן (2001) ‏•‏‏ ג'ניפר וסטפלדט (2002) ‏•‏‏ דיאן קיטון (2003) ‏•‏‏ אנט בנינג (2004) ‏•‏‏ ריס וית'רספון (2005) ‏•‏‏ מריל סטריפ (2006) ‏•‏‏ אליוט פייג' (2007) ‏•‏‏ סאלי הוקינס (2008) ‏•‏‏ מריל סטריפ (2009) ‏•‏‏ אן האת'וויי (2010) ‏•‏‏ אוליביה קולמן (2018) ‏•‏‏ אקוופינה (2019) ‏•‏‏ מריה בקלובה (2020) ‏•‏‏ אלנה חיים (2021) ‏•‏‏ מישל יאו (2022) ‏•‏‏ אמה סטון (2023) ‏•‏‏ דמי מור (2024) |  |
| סרט (2011–2017) | ויולה דייוויס (2011) ‏•‏‏ ג'ניפר לורנס (2012) ‏•‏‏ קייט בלאנשט (2013) ‏•‏‏ ג'וליאן מור (2014) ‏•‏‏ סרשה רונאן (2015) ‏•‏‏ איזבל הופר / רות נגה (2016) ‏•‏‏ סאלי הוקינס / דיאן קרוגר (2017) |  |
| פרס Black Reel להופעה הראשית הטובה ביותר |
| --- | --- | --- |
| השחקן הראשי הטוב ביותר (2000–2022) | דנזל וושינגטון (2000) • דנזל וושינגטון (2001) • דנזל וושינגטון (2002) • דרק לוק (2003) • צ'ואיטל אג'יופור (2004) • ג'יימי פוקס / ברני מק (2005) • טרנס הווארד (2006) • פורסט ויטאקר (2007) • דב פאטל (2008) • מורגן פרימן (2010) • אנתוני מאקי (2011) • ג'ון בויגה (2012) • דנזל וושינגטון (2013) • צ'ואיטל אג'יופור (2014) • דייוויד אוילאו (2015) • מייקל בי. ג'ורדן 2016) • דנזל וושינגטון (2017) • דניאל קלויה (2018) • צ'דוויק בוזמן (2019) • אדי מרפי (2020) • צ'דוויק בוזמן (2021) • ויל סמית' (2022) |  |
| השחקנית הראשית הטובה ביותר (2000–2022) | ניה לונג (2000) • סאנא לאטאן (2001) • האלי ברי (2002) • אנג'לה באסט (2003) • סאנא לאטאן (2004) • אירמה פי הול / סופי אוקונדו (2005) • קימברלי אליס (2006) • קיקי פאלמר (2007) • קווין לטיפה (2008) • גבורי סידיבי (2010) • קרי וושינגטון (2011) • ויולה דייוויס (2012) • קוובנז'ניי ווליס (2013) • דנאי גורירה (2014) • גוגו אמבתה-רו (2015) • טיונה פאריס (2016) • רות נגה (2017) • נטלי פול (2018) • קיקי ליין (2019) • לופיטה ניונגו (2020) • ויולה דייוויס (2021) • טסה תומפסון (2022) |  |
| ההופעה הראשית הטובה ביותר (2023–הווה) | ג'פרי רייט (2023) |  |
| --- | --- |
בקרת זהויות :  NLI: 987011218083105171  PLWABN: 9811507263005606  BNE: XX5523934  BnF: cb170924686 (data)  GND: 107205146X  ISNI: 0000 0003 8314 7587  LCCN: no2012126317  NKC: xx0264702  NLK: KAC2020M3057  NTA: 410497053  SUDOC: 190255692  Trove: 1575855  VIAF: 267561564   WorldCat (עם VIAF): 267561564
מישל יאו

זהו שם סיני; שם המשפחה הוא .
| --- | --- |

יאו ב-2017
 לידה:  6 באוגוסט 1962 (בת 62) איפוה, מלזיה 
 שם במה:  Michelle Khan 
 מדינה:  מלזיה 
 תקופת הפעילות:  מ-1984 
 מקום לימודים:  האקדמיה המלכותית למחול  The Hammond  האוניברסיטה המטרופוליטנית של מנצ'סטר  SMK Main Convent, Ipoh  האקדמיה המלכותית לאמנויות 
 בן או בת זוג:  ז'אן טוד (27 ביולי 2023–?) 
 פרסים והוקרה:  אבירה בלגיון הצרפתי (2007)  טיים 100 (2022)  פרס סאטורן (2022)  פרס גלובוס הזהב לשחקנית הטובה ביותר - סרט קומדיה או מוזיקלי (2023)  פרס גילדת שחקני המסך לשחקנית הטובה ביותר (2022)  פרס אוסקר לשחקנית הטובה ביותר (12 במרץ 2023)  Asia's Most Influential Malaysia (2022)  100 נשים (BBC) (2020)  Asia's Most Influential Malaysia (2021)  קצינה בלגיון הכבוד (2012)  מפקדת בלגיון הכבוד (28 במרץ 2017)  עמיתת האקדמיה האמריקאית לאמנויות ולמדעים (2023) 
 פרופיל ב-IMDb
 
מישל יאו, (2000)
מישל יֶאוֹ צ'ו קאנג (בסינית: 楊紫瓊; בפין-יין: Yáng Zǐqióng; ‏נולדה ב־6 באוגוסט 1962) היא שחקנית קולנוע מלזית, זוכת פרס אוסקר לשחקנית הטובה ביותר לסרט הכל בכל מקום בבת אחת ופרס גילדת שחקני המסך, אשר התפרסמה בעיקר בשל תפקידה בתור נערת בונד ויי לין (אנ') בסרט "מחר לנצח" (1997) ולאחר מכן בסרט אמנויות הלחימה "נמר, דרקון" (2000) שביים אנג לי וזכה בפרס אוסקר לסרט הבינלאומי הטוב ביותר, ובסרט "הכל בכל מקום בבת אחת" משנת 2022.
ביוגרפיה

יאו נולדה בעיר איפוה, מלזיה, למשפחה סינית-מלזית אתנית ממוצא קנטונזי. הוריה הם ג'נט יאו, ויאו קיאן טיאק (נפטר ב-5 בנובמבר 2014), שהיה עורך דין ופוליטיקאי.
בגיל 15 עברה עם משפחתה ללונדון ושם למדה בפנימייה. מאוחר יותר החלה ללמוד ריקוד ב"אקדמיית הריקוד המלכותית" עם התמחות בבלט. פגיעה בעמוד השדרה שלה מנעה ממנה מלהפוך לבלרינה מקצועית, ולכן התמקדה במשחק וכוריאוגרפיה. את לימודיה באקדמיה סיימה עם תואר בחוג לדרמה.
קריירה

בשנת 1983, כשהיא בת 20, זכתה בתואר "מיס מלזיה", ובהמשך השנה ייצגה את מלזיה בתחרות "מיס עולם" שנערכה בלונדון. מאוחר יותר באותה שנה נסעה לאוסטרליה שם זכתה בזוג נוסף של תחרויות יופי: "מלכת האוקיינוס השקט" ו"מיס מומבה". משם, היא הופיעה בפרסומת בטלוויזיה עם ג'קי צ'אן אשר משכה את תשומת ליבו ושל חברת הפקת סרטים בהונג קונג.
את קריירת המשחק שלה החלה בהונג קונג בסרטי פעולה מקומיים. הבולטים שבהם היו "סופר שוטר 3", "סופר שוטרת", "השלישייה ההירואית", "מאסטר הטאיי צ'י", ו"האחיות סונג". בשנת 1985 הצטלמה בסרט "כן מאדאם", לצד סינתיה רות'רוק.
יאו פרצה לתודעה העולמית בשנת 1997 כשלוהקה להיות נערת בונד בסרט ה-18 בסדרת סרטי ג'יימס בונד, "מחר לנצח". בסרט גילמה את דמותה של קולונל וואי לין, סוכנת סינית שנשלחה על ידי ממשלתה להילחם לצדו של ג'יימס בונד (פירס ברוסנן). לין אף מצליחה במהלך הסרט להשתוות אל בונד בפטנטים ובכושר ההישרדות שלה. בנוסף לפרסום הרב הייתה יאו מועמדת לפרס ה-MTV בקטגוריית הקרב הטוב ביותר.
בשנת 2000 נבחרה יאו לשחק בתפקיד ראשי בדרמת אמנויות הלחימה המרהיבה של אנג לי "נמר, דרקון". בסרט, שהיה מועמד לפרס אוסקר לסרט הטוב ביותר, גילמה יאו את דמותה של יו שאו לין, שותפתו ואהבתו של לוחם וו שו אגדי בשם לי מו באיי (צ'או יון-פאט). לין מתבקשת על ידי באיי לנסוע לבייג'ינג ולהעביר חרב בת 400 שנה לאדם הראוי לה, במהלך מסע פוגשת לין את ג'ן (ג'אנג דזה יי), נערה צעירה ממשפחת מלוכה הרוצה לחיות חיים עצמאיים. כאשר החרב נגנבת על ידי אדם מסתורי מתחיל מרדף מסחרר ללא גבולות על מנת להשיבה. על תפקידה בסרט הייתה יאו מועמדת לפרס באפט"א לשחקנית הטובה ביותר בתפקיד ראשי.
בשנת 2005 הופיעה יאו בדרמה התקופתית זוכת שלושה פרסי אוסקר "זכרונותיה של גיישה", בסרט המבוסס על רומן מאת ארתור גולדן מגלת יאו את מאמהה, גיישה מפורסמת המתיימרת להפוך את גיבורת הסרט צ'יו (ג'אנג דזה יי) לגיישה הגדולה ביפן.
ב-2007 שיחקה יאו במותחן ההרפתקאות הבדיוני של דני בויל "שמש", שם היא גילמה את קוראזון, ביולוגית הנשלחת לחלל בלווית צוות אסטרונאוטים, בניסיון גורלי להטיל פצצת ענק אל ליבת השמש, ובכך להציל את עתיד האנושות.
ב-2008 שיחקה יאו בחלק השלישי בטרילוגיית סרטי המומיה, "המומיה 3: שובו של קיסר הדרקון". בסרט גילמה יאו את זי יאן, מכשפה בת אלמוות שעוזרת למשפחת אוקונל במשימתה להחזיר את הקיסר האן (ג'ט לי) לקברו. בנוסף הופיעה יאו במותחן הבדיוני "בבילון לספירה".
בשנת 2017 גילמה את קפטן פיליפה ג'ורג'יו, המפקדת על החללית "שנזו" בעונתה הראשונה של סדרת המדע הבדיוני "מסע בין כוכבים: דיסקברי". היא המשיכה לגלם את דמות המראה שלה, הקיסרית פיליפה ג'ורג'יו, אותה היא מגלמת גם בעונות השנייה והשלישית של הסדרה.
בשנת 2022 נכללה ברשימת טיים 100.. בשנה זו שיחקה בתפקיד ראשי בסרט "הכול בכל מקום בבת אחת", עליו זכתה בפרס אוסקר לשחקנית הטובה ביותר ובפרס גילדת שחקני המסך לשחקנית הטובה ביותר.
במאי 2024, קיבלה את מדליית החירות הנשיאותית מידי הנשיא ג'ו ביידן.
חיים אישיים

יאו הייתה נשואה משנת 1988 לאיש העסקים מהונג קונג בשם דיקסון פון, אולם הנישואים החזיקו מעמד ארבע שנים בלבד.
בשנת 2008 אישרה את הדיווחים על אירוסיה עם מנהל קבוצת הפורמולה 1 "פרארי" ז'אן טוד.
בשנת 2023 נישאה, לאחר 19 שנות אירוסים, לז'אן טוד. השניים סיפרו כי הכירו ביוני 2004 בשנגחאי והתארסו חודש לאחר מכן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1984 | The Owl vs Bombo | מיס יונג |  |
| 1985 | כוכבי המזרח | מורה לג'ודו |  |
| 1985 | Yes, Madam | המפקחת נאג' |  |
| 1986 | Royal Warriors | המפקחת מישל ייפ |  |
| 1987 | Magnificent Warriors | פוק מינג-מינג |  |
| 1987 | Easy Money | מישל יאנג לינג |  |
| 1992 | סיפורו של שוטר 3 - סופר שוטר | המפקחת ג'סיקה יאנג |  |
| 1993 | The Heroic Trio | צ'ינג / מס' 3 |  |
| 1993 | Butterfly and Sword | ליידי קו |  |
| 1993 | Executioners | צ'ינג / סאן / קרול |  |
| 1993 | Holy Weapon | צ'ינג צה |  |
| 1993 | סופר שוטרת | המפקחת ג'סיקה יאנג |  |
| 1993 | Tai Chi Master | סו לין |  |
| 1994 | Shaolin Popey 2 – Messy Temple | הא קינג |  |
| 1994 | Wonder Seven | פונג יינג |  |
| 1994 | ווינג צ'ון | יים ווינג-צ'ון |  |
| 1996 | The Stunt Woman | הא קאם |  |
| 1997 | האחיות סונג | סונג איי-לינג (אנ') |  |
| 1997 | מחר לנצח | ויי לין (אנ') |  |
| 1999 | Moonlight Express | סיס מישל |  |
| 2000 | נמר, דרקון | שו ליאן | מועמדת פרס באפט"א לשחקנית הטובה ביותר בתפקיד ראשי מועמד פרס סאטורן לשחקנית הטובה ביותר |
| 2002 | The Touch | פאק יין פיי |  |
| 2004 | סילבר הוק | לולו וונג | גם מפיקה |
| 2005 | זכרונותיה של גיישה | מאמאה |  |
| 2006 | בלי פחד | גברת יאנג |  |
| 2007 | שמש | קוראסון |  |
| 2007 | Far North | סאיבה |  |
| 2008 | The Children of Huang Shi | מיס וונג |  |
| 2008 | בבילון לספירה | רבקה |  |
| 2008 | המומיה: שובו של קיסר הדרקון | זי יואן |  |
| 2010 | True Legend | יו |  |
| 2010 | שלטון המתנקשים | זאנג ג'ינג |  |
| 2011 | קונג פו פנדה 2 | מגדת עתידות | דיבוב |
| 2011 | The Lady | אונג סן סו צ'י |  |
| 2013 | Final Recipe | ג'וליה לי |  |
| 2016 | נמר דרקון: חרב הגורל | שו ליאן |  |
| 2016 | המכונאי 2: התחיה | מיי |  |
| 2016 | מורגן | ד"ר לו צ'אנג |  |
| 2017 | שומרי הגלקסיה: חלק 2 | אלטה אוגורד |  |
| 2018 | עשיר בהפתעה | אלאונור יאנג |  |
| 2018 | Master Z: Ip Man Legacy | צו נאגן קוואן |  |
| 2019 | חיים שלי | הונג קינג שין |  |
| 2021 | לתפוס את הבוס | דיי פנג |  |
| 2021 | מילקשייק אבק שריפה | פלורנס |  |
| 2021 | שאנג-צ'י ואגדת עשר הטבעות | יינג נאן |  |
| 2022 | הכול בכל מקום בבת אחת | אוולין וואנג | גם מפיקה בפועל פרס גילדת שחקני המסך לשחקנית הטובה ביותר (אנ') (2023) פרס אוסקר לשחקנית הטובה ביותר (2023) מועמדת לפרס באפט"א לשחקנית הטובה ביותר בתפקיד ראשי (2023) |
| 2022 | המיניונים: עלייתו של גרו | מאסטר צ'או | דיבוב |
| 2022 | סמוראי על ארבע | יוקי | דיבוב |
| 2022 | בית הספר לטוב ולרע | פרופסור אמה אנמון |  |
| 2022 | אווטאר: דרכם של המים | ד"ר קרינה מוג |  |
| 2023 | רובוטריקים: עליית החיות | איירזור |  |
| 2023 | רדופים בוונציה | ג'ויס ריינולדס |  |
| 2024 | מרשעת | מאדאם מוריבל |  |
| 2024 | The Tiger's Apprentice | לו | דיבוב |
| 2025 | אווטאר 3 | ד"ר קרינה מוג |  |
| 2025 | מרשעת: חלק 2 | מאדאם מוריבל | פוסט פרודקשן |
| TBA | The Legen of Ne Zha | יין רונג |  |
| TBA | The Electric State |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | מכת מחץ | מיי פוסטר | 9 פרקים |
| 2016 | מרקו פולו | לוטוס | 7 פרקים |
| 2017–2020 | מסע בין כוכבים: דיסקברי | פיליפה ג'ורג'יו | 24 פרקים |
| 2018 | מסע בין כוכבים: מסעות קצרים | פיליפה ג'ורג'יו | פרק: "The Brightest Star" |
| 2022 | המכשף: מקור הדם | סקיאן | מיני-סדרה |
| 2023 | להיות סיני אמריקאי | גואנין | תפקיד ראשי; 8 פרקים |
| 2024 | האחים סאן | איילין "מאמא" סאן | תפקיד ראשי; 8 פרקים |
| 2024 | Ark: The Animated Series | מיי יין-לי | דיבוב; 6 פרקים |
| TBA | בלייד ראנר 2099 (אנ') | אולווין | סדרה עתידית של אמזון פריים וידאו |
| TBA | מסע בין כוכבים: מדור 31 | פיליפה ג'ורג'יו | סרט טלוויזיה עתידי של פרמאונט+ |
הערות שוליים

↑  Michelle Yeoh: The 100 Most Influential People of 2022, Time (באנגלית)
| --- | --- |
בקרת זהויות :  NLI: 987007434913505171  PLWABN: 9810701357905606  BIBSYS: 3114832  BNE: XX1363851  BnF: cb14030894q (data)  CiNii: DA13235379  GND: 1020031972  ISNI: 0000 0004 5305 4053  LCCN: no97058240  MusicBrainz: a0543413-4c45-45e7-ab3b-7f8c36d83424  NKC: xx0065794  NLA: 35646958  NLK: KAC2020D4665  NTA: 325786933  SNAC: w68p643g  SUDOC: 061132624  Trove: 1025818  VIAF: 85729005   WorldCat (עם VIAF): 85729005
Shout It Out

Shout It Out הוא אלבומה החמישי של להקת הבלקן ביט בוקס שיצא בנובמבר 2016. המוזיקה לאלבום הוקלטה במשך יומיים, בהם ניגנו חברי הלהקה ונגנים נוספים סגנונות שונים, מבלי שהיו לחנים ידועים. על בסיס הקטעים שהוקלטו, נעשתה עבודת אולפן ממנה נוצרו השירים. באלבום בולטות השפעות של מוזיקת ההיפ-הופ.
סינגלים

השיר הראשון מתוך האלבום שיצא כסינגל הוא "I Trusted U". השיר יצא בפברואר 2016 ולווה בווידאו קליפ שבויים על ידי תומר יוסף. השיר זכה להצלחה ונכלל בפסקול המשחק FIFA 17, השיר השני של הלהקה שנכלל בפסקול של סדרת המשחקים אחרי "רמאללה - תל אביב". השיר דורג במקום ה-36 מצעד השנתי של רשת ג' ובמקום ה-37 במצעד של גלגלצ.
ביוני, אותה שנה, יצא הסינגל השני מתוך האלבום הנושא את שם האלבום. הסינגל השלישי "Chin Chin" יצא בנובמבר בסמוך לצאת האלבום. הסינגלים לוו בווידאו קליפים שבויימו גם הם על ידי תומר יוסף.
רשימת השירים

Give It A Tone
I Trusted U
Shout It Out
Chin Chin
I'll Watch Myself
Just The Same
Hard Worker
Mad Dog
Mad Dog Chaser
Kum Kum (מארחים את A-WA)
This Town
This Town Chaser
הערות שוליים

↑  סער גמזו, כבדים בשחור: בלקן ביט בוקס תופסת כיוון חדש, באתר nrg, nrg, ‏ 25 בפברואר 2016
↑  צפו בקליפ "I Trusted you" של בלקן ביט בוקס, באתר וואלה, 25 בפברואר 2016
↑    רז שכניק, מסי ורונאלדו כובשים לצלילי"בלקן ביט בוקס", באתר "ידיעות אחרונות", 8 בספטמבר 2016
אורי גבריאל

| --- | --- |

 לידה:  3 באפריל 1955 (בן 69) מגדיאל, ישראל 
 מדינה:  ישראל 
 תקופת הפעילות:  מ-1972
 מקום לימודים:  סטודיו למשחק ניסן נתיב
 מספר צאצאים:  2
 פרסים והוקרה:  פרס אופיר לשחקן הראשי הטוב ביותר על משחקו בסרט "איזה מקום נפלא"
 פרופיל ב-IMDb
 
אורי גבריאל (2011)
אורי גבריאל (באמצע), ניר לוי (מימין) ודודו טסה (משמאל), בסרטו של בני תורתי "בלדה לאביב הבוכה"
אורי גבריאל ואוולין קפלון בסרטו של איל חלפון "איזה מקום נפלא"
אוּרי גבריאל (נולד ב-3 באפריל 1955) הוא שחקן ומדבב ישראלי. זוכה פרס אופיר לשחקן הראשי הטוב ביותר לשנת 2005.
ביוגרפיה וקריירה

אורי גבריאל נולד במעברת מגדיאל (כיום שכונה בהוד השרון) לברטה (לשעבר פהימה) וגבריאל שעלו מעיראק. אביו עלה ב-1951 ואילו אמו מעט לפני כן, בעלייה הבלתי לגאלית. כשהיה גבריאל בן חמש, עברה המשפחה ליפו, ובגיל 12 עקרה מיפו לשכונת תל גיבורים בחולון וממנה לשכונת פרדס כץ שבבני ברק. מגיל 17 שיחק גבריאל בתיאטרון שכונתי שהקים יוסי אלפי. גבריאל עדיין מתגורר בשכונה זו.
המעברים התכופים מעיר לעיר לא היו קלים לגבריאל והוא נשאר כיתה ולבסוף שובץ בכיתת טעוני טיפוח בבית הספר היסודי ומשם לבית ספר תיכון מקצועי, בו למד חַרַטוּת. מבית ספר זה נפלט גבריאל לאחר שנה וחצי ועבד בעבודות מזדמנות.
לאחר שרות צבאי קצר, ממנו שוחרר בשל חוסר התאמה, המשיך גבריאל לעבוד כשחקן. בהמשך למד משחק ותיאטרון בסטודיו למשחק ניסן נתיב בין השנים 1977–1979.
פרסומו של גבריאל בא משני תפקידים: התפקיד הראשי הראשון שלו בטלוויזיה, בפרק אחד מהסדרה "גם אנו שופטים" (1975), והתפקיד הראשי הראשון שלו בקולנוע, בסרט "מתחת לאף" (1982). על משחקו בסרט "מתחת לאף" זכה בפרס שחקן השנה בפסטיבל הסרטים הבינלאומי חיפה.
על תפקידו ב"גם אנו שופטים" אמר:
”העלילה של הפרק ... "טרנזיסטור"... דמתה לסיפור חיי. גם כשאני ביקשתי להתנתק מהחבורה של הפושטקים בשכונה והתחלתי ללמוד גרפיקה בטכניקום וציור אצל מורה פרטית, הם עשו הכל למשוך אותי בחזרה לחבורה.”
בבחירות לכנסת התשע עשרה, בשנת 2013, קריין את תעמולת הבחירות של מפלגת קדימה, שהתמקדה בראש המפלגה שאול מופז, תוך שימוש בסלוגן "מי אתם שתדרכו על שאול מופז".
ביוגרפיה וקריירה > קריירה בתיאטרון

ההצגה "החצי השני" בתיאטרון השכונתי של פרדס כץ שרצה במשך שנתיים הייתה ניסיונו הראשון במשחק.
השתתף במספר הצגות, בהן: בתיאטרון בית ליסין שיחק בהצגות: "המלך", "מים קדושים"; בתיאטרון הרצליה בהצגה "כוונות טובות"; בתיאטרון הקאמרי בהצגה "הרב קמע"; בתיאטרון חיפה בהצגה "חצוצרה בואדי", ובהפקות לילדים ולנוער: "בן המלך והעני", "גוליבר", ו"עלי בבא וארבעים השודדים".
בשנת 1981 הופיע עם משה איבגי בהצגה לשניים בשם "ביער ביער", בפסטיבל עכו לתיאטרון אחר. בהצגה זו מגלמים השניים עצירים החשודים ברצח המקיימים דיאלוג ביניהם, וחושפים את עברם בשכונת מצוקה ואת חוסר יכולתם להשתלב בחברה.
בשנת 2005 שיחק בהצגה "נתניה" מאת שמואל הספרי.
ביוגרפיה וקריירה > קריירה בקולנוע הישראלי

ב-1982 השתתף בסרטם של אורי ברבש וערן פרייס "גבי בן יקר" בתפקיד משני. באותה שנה גילם את הפושע סמי בן טובים בסרטו של ינקול גולדווסר "מתחת לאף" לצד משה איבגי ומכרם ח'ורי. על משחקו בסרט זכה בפרס שחקן השנה בפסטיבל הסרטים הבינלאומי חיפה. באותה שנה השתתף בסרטו של יקי יושע "כביש ללא מוצא" לצד גילה אלמגור, חנה מרון ותיקי דיין.
ב-1983 השתתף בסרטו של יואל זילברג "קוני למל בקהיר".
ב-1984 כיכב בסרט "עדות מאונס".
ב-1985 השתתף בסרטו של ניסים דיין "גשר צר מאד".
ב-1990 גילם את ניסים לוי בסרטו של רוני ניניו "המחצבה" לצד חנה אזולאי-הספרי.
ב-1992 גילם את רושקו בסרטם של איילת מנחמי ונירית ירון "סיפורי תל אביב".
ב-1994 גילם את מוריס לצד משה איבגי בסרטו של ינקול גולדווסר "מקס ומוריס" המהווה מעין המשך ל"מתחת לאף".
ב-1995 גילם את אליהו בסרטו של שבי גביזון "חולה אהבה משיכון ג'".
ב-1996 שיחק לצד סער בדישי בסרטו של מיקי בהגן "צעירים לנצח" המספר על ארבעה צעירים שנהרגו בתאונה בכביש הערבה.
ב-2000 השתתף בסרט הסטודנטים "קרב תרנגולים" שהשתתף בפסטיבלים לקולנוע באוסטרליה ובארצות הברית. באותה השנה שיחק בסרט "בר מצווה".
ב-2001 גילם את אהרון גברדין בסרטו של בני תורתי זוכה 5 פרסי אופיר "כיכר החלומות" לצד איילת זורר.
ב-2004 גילם את מאיר אהרון בסרטו של רפאל נג'ארי "אבנים" לצד אסי לוי, דני שטג ושרה אדלר; גילם את מוסא בסרטו של אריק לובצקי "בלאק ג'ק"; וגילם את שמעון בסרטו של ערן ריקליס "הכלה הסורית".
ב-2005 גילם את פרנקו בסרט זוכה חמישה פרסי אופיר של איל חלפון "איזה מקום נפלא" לצד אוולין קפלון ויוסי גרבר. על משחקו בסרט זה זכה גבריאל בפרס אופיר לשחקן הטוב ביותר. לאחר מכן השתתף סרט זה בפסטיבלים בירושלים, באירופה, ובארצות הברית וגבריאל זכה בפרסים נוספים על משחקו בפסטיבל קרלובי וארי בצ'כיה ובפסטיבל בוקרשט.
ב-2007 גילם את אברום בסרטו של ערן קולירין "ביקור התזמורת".
ב-2011 גילם את ג'קי בסרטו של אריק לובצקי "הפנטזיה הגדולה של סימיקו הקטן".
ב-2012 שיחק בתפקיד הראשי בסרטו של בני תורתי "הבלדה לאביב הבוכה". הוא גילם את דמותו של יוסף טאווילה והיה מועמד על תפקידו זה לפרס אופיר לשחקן הטוב ביותר לשנת 2012.
ב-2013 גילם את מגדל היונים אבו אדואר בסרטו של נסים דיין "מפריח היונים", על פי ספרו של אלי עמיר.
בשנת 2014 שיחק בסרטו של עמוס גיתאי אנא ערביה.
ב-2015 שיחק בסרט "הקפות"
בשנת 2016 שיחק בסרט שבוע ויום שזכה בפרס של פסטיבל קאן.
בשנת 2018 שיחק בסרט הקומי "הורדוס איילנד".
בשנת 2019 שיחק בסרט "הסוסיתא של הרצל".
בשנת 2021 שיחק בסרט "אל תחכי לי" את יוסי סאלם.